ད་དུས་ཚོད་མང་པོ་ཞིག་ཟད་སོང་།ངས་ཁྱེད་ཉིད་སུ་ཡིན་པ་མ་ཤེས་ཀྱང་།བོད་མི་གཅིག་གི་དོགས་པ་སེལ་ཐུབ་རུང་དགེ་བ་ཡོད་པ་ཞིག་རེད་སྙམ་ནས་ངལ་བར་མ་འཛེམས་པར་འགན་ཁུར་ཏེ་ལན་ཕུལ་བ་ཡིན།སྐུ་ཉིད་ཀྱིས་ཀྱང་།ཁུངས་བསྐྱལ་རྒྱུ་ཡོད་ན་དཔང་རྟགས་རྒྱུ་མཚན་གྱི་ལམ་ནས་ཁུངས་སྐྱེལ་དང་།ཁུངས་བསྐྱལ་རྒྱུ་མེད་ན་མེད་ཅེས་དང་།དེ་བཞིན་དོན་དེ་དང་དེ་ལ་གོ་བ་དང་བློ་སྐྱེད་འདྲ་བྱུང་ན།དེ་ལྟར་བྱུང་ཞེས་ཚོགས་ཀྱིས་དབུས་སུ་ཁས་བླངས་ན།ངའི་དྲྭ་དེབ་འདིར་བལྟ་མཁན་ཅུང་ཟད་ཡོད་པ་ཚོར་ཡང་གོ་རྟོགས་དང་མིག་དཔེ་ཡོང་བའི་ཁྱད་པར་འདུག